
Nositelj izrade materijala:

Upravni odjel za komunalno  gospodarstvo, promet i mjesnu samoupravu
PRIJEDLOG ODLUKE O STAVLJANJU IZVAN SNAGE ODLUKE

O  ODREĐIVANJU ODRŽAVANJA JAVNIH PARKIRALIŠTA ZA OSOBNA VOZILA KOMUNALNOM DJELATNOŠĆU

O b r a z l o ž e n j e

PRAVNI TEMELJ
Odredbom članka 19. točke 2. Statuta Grada Osijeka(Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21 – pročišćeni tekst i 8/24), između ostaloga propisano je da Gradsko vijeće donosi opće i druge akte kojima uređuje pitanja iz samoupravnog djelokruga Grada Osijeka.
RAZLOZI UPUĆIVANJA  PRIJEDLOGA, OSNOVNA PITANJA KOJA TREBA UREDITI TE SVRHU KOJA SE ŽELI POSTIĆI UREĐIVANJEM ODNOSA NA PREDLOŽENI NAČIN 
Gradsko vijeće Grada Osijeka donijelo je Odluku o obavljanju komunalnih djelatnosti (Službeni glasnik Grada Osijeka br. 8/23 i 8/24) /dalje u tekstu: Odluka. 

Navedenom Odlukom određen je način obavljanja komunalnih djelatnosti odnosno povjereno je obavljanje određenih komunalnih djelatnosti trgovačkom društvu koje je osnovao Grad Osijek, povjereno je vršenje javne ovlasti u obavljanju određenih komunalnih djelatnosti, određene su komunalne djelatnosti koje se obavljaju na temelju koncesije, određene su komunalne djelatnosti koje se obavljaju temeljem pisanog ugovora, određene su obveze Trgovačkog društva prema osnivaču Gradu Osijeku kao i druga pitanja od značaja za obavljanje komunalnih djelatnosti na području Grada Osijeka. 

Tako je člankom 5. Odluke, određeno da na području Grada Osijeka komunalne djelatnosti obavljaju:  trgovačka društva kojih je osnivač Grad Osijek i u kojem Grad Osijek i ostale jedinice lokalne samouprave imaju sve dionice odnosno udjele, pravna ili fizička osoba na temelju ugovora o koncesiji i pravna ili fizička osoba na temelju ugovora o povjeravanju komunalnih poslova,  a člankom 6. Odluke određene su komunalne djelatnosti koje obavljaju trgovačka društva koje je osnovao Grad Osijek i u kojem Grad Osijek i ostale jedinice lokalne samouprave imaju sve dionice odnosno udjele. 
Člankom 8. stavom 1. podstavcima 1. i 2. Odluke određeno je da pravne ili fizičke osobe na temelju ugovora o koncesiji obavljaju komunalne djelatnosti: 

- usluge parkiranja na uređenim javnim površinama i u javnim garažama 

- obavljanje dimnjačarskih poslova. 
Gradsko vijeće Grada Osijeka 30. lipnja 2014. donijelo je Odluku o odabiru najpovoljnije ponude u postupku dodjele koncesije za obavljanje komunalne djelatnosti održavanja i naplate parkiranja osobnih vozila u gradu Osijeku (Službeni glasnik Grada Osijeka br. 9/14. i 10/14 – ispr.) /dalje u tekstu: Odluka. Navedenom Odlukom člankom 4.  između ostaloga utvrđeno je da je predmet koncesije komunalna djelatnost održavanja i naplate parkiranja osobnih vozila u gradu Osijeku i da se  ista obavlja na području grada Osijeka sukladno odredbama Odluke o određivanju održavanja javnih parkirališta za osobna vozila komunalnom djelatnošću (Službeni glasnik Grada Osijeka br. 1/97, 4/97, 4A/99, 5/04, 9/09 i 10/12-pročišćeni tekst).

Temeljem navedene Odluke sklopljen je Ugovor o koncesiji za održavanje i naplatu parkiranja osobnih vozila u Gradu Osijeku od 30. srpnja 2014. (dalje u tekstu: Osnovni ugovor)  i Dodatci I. II.,III, IV., V., VI., VII., i VIII. Ugovoru o koncesiji za održavanje i naplatu parkiranja osobnih vozila u Gradu Osijeku. Osnovnim ugovorom člankom 7. ugovoreno je da je Koncesionar dužan postupati sukladno odredbama važećih propisa o sigurnosti prometa i odluka Davatelja koncesije i to: Odluke o određivanju djelatnosti održavanja javnih parkirališta za osobna vozila komunalnom djelatnošću, Odluke o davanju koncesije održavanja i naplate parkiranja osobnih vozila i Pravilnika o organizaciji i načinu naplate parkiranja.
Navedenim Ugovorom koncesija je bila dodijeljena na rok od 10 godina odnosno Ugovor je bio sklopljen  za razdoblje od 01.01.2015. do 31.12.2024.
S obzirom da je Ugovor o koncesiji za održavanje i naplatu parkiranja osobnih vozila u Gradu Osijeku istekao s 31.12.2024., Grad Osijek će u skladu s Zakonom o komunalnom gospodarstvu organizirati obavljanje uslužne komunalne djelatnosti usluge parkiranja na uređenim javnim površinama i u javnim garažama.
Zakonom o komunalnom gospodarstvu (Narodne novine br. 68/18, 110/18 Odluka – USRH, 32/20 i 145/24)  člankom 24. stavkom 1. podstavkom 1. između ostaloga propisano je da je uslužna komunalna djelatnost i usluge parkiranja na uređenim javnim površinama i u javnim garažama.
Budući je Zakonom o komunalnom gospodarstvu utvrđeno da su usluge parkiranja na uređenim javnim parkiralištima i u javnim garažama uslužna komunalna djelatnost te je nacrtom Odluke o izmjeni i dopuni Odluke o obavljanju komunalnih djelatnosti predloženo da se obavljanje uslužne komunalne djelatnosti usluge parkiranja na uređenim javnim površinama i u javnim garažama organizira na način da se ista povjeri trgovačkom društvu koje je osnovao Grad Osijek i u kojem Grad Osijek i ostale jedinice lokalne samouprave imaju sve dionice odnosno udjele, Gradskom prijevozu putnika d.o.o. Osijek, Cara Hadrijana 1.,  potrebno se staviti izvan snage Odluku o određivanju održavanja javnih parkirališta za osobna vozila komunalnom djelatnošću.
PROCJENA SREDSTAVA POTREBNIH ZA PROVOĐENJE ODLUKE TE NAČIN NJIHOVA OSIGURANJA
Za provedbu predložene Odluke o stavljanju izvan snage Odluke o određivanju održavanja javnih parkirališta za osobna vozila komunalnom djelatnošću nije potrebno osigurati financijska sredstva iz Proračuna Grada Osijeka.
OBRAZLOŽENJE UZ:
Članak 1. – odredbom predmetnog članka stavlja se izvan snage Odluka o određivanju održavanja javnih parkirališta za osobna vozila komunalnom djelatnošću (Službeni glasnik Grada Osijeka br. 1/97, 4/97, 4A/99, 5/04, 9/09 i 10/12-pročišćeni tekst).

Članak 2.  utvrđuje se vrijeme stupanja na snagu Odluke.

Nacrt Odluke o stavljanju izvan snage Odluke o određivanju održavanja javnih parkirališta za osobna vozila komunalnom djelatnošću bio je stavljen na savjetovanje sa zainteresiranom javnošću u razdoblju od 16.1.2025. do 14.2.2025. 

Izvješće o provedenom savjetovanju u prilogu je ovog obrazloženja. 
Sukladno iznijetom, predlaže se da Gradsko vijeće razmotri i donese Odluku o stavljanju izvan snage Odluke o određivanju održavanja javnih parkirališta za osobna vozila komunalnom djelatnošću koja u Prijedlogu glasi:

Na temelju članka 19. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 2/17, 2/18, 2/20, 3/20, 4/21, 5/21 – pročišćeni tekst i 8/24) Gradsko vijeće Grada Osijeka na ____ sjednici održanoj _______ 2025., donijelo je
ODLUKU 

O STAVLJANJU IZVAN SNAGE ODLUKE O ODREĐIVANJU ODRŽAVANJA JAVNIH PARKIRALIŠTA ZA OSOBNA VOZILA KOMUNALNOM DJELATNOŠĆU
Članak 1.
Ovom Odlukom stavlja se izvan snage Odluka o određivanju održavanja javnih parkirališta za osobna vozila komunalnom djelatnošću (Službeni glasnik Grada Osijeka br. 1/97, 4/97, 4A/99, 5/04, 9/09 i 10/12-pročišćeni tekst).
Članak 3.

Ova Odluka stupa na snagu osmog dana od dana objave u Službenom glasniku Grada Osijeka.

